
Nr.203  din 31.01.2025
                                                          P R O C E S  V E R B A L

Incheiat astăzi 31.01.2025 cu ocazia şedinţei ordinare a Consiliului local al comunei Dieci fiind convocată prin Dispoziţia Primarului comunei Dieci nr.7/2025, care a avut loc  la sediul consiliului din Dieci nr.139 A.
            Din cei 9 consilieri în funcţie sunt prezenţi  toți 9 ( 8 în format fizic și 1 online -Coman).
            Sunt de asemenea prezenti   la sediul Consiliului dl. Bogdan Gheorghe Florin -viceprimar ,dl.Popuța Dărău Ioan Gabriel- secretar general, reprezentanți ai SC Vegas Woodhouse SRL,cetățeni. 
            Procesul verbal al şedinţei este întocmit de către secretarul general.
I.
                 Dl. președinte Galea Adam Teodor dă  citire Dispoziției Primarului nr .7/2025 de convocare a Consiliului local în şedinţă conform următorului PROIECT AL ORDINII DE ZI:
                           1.Proiect de hotarare privind aprobarea ordinei de zi a şedinţei  Consiliului local din data de 31.01.2025;

                           2.Proiect de hotarare privind aprobare proces verbal sedință 23.12.2024;



   3.Proiect de hotarare privind aprobarea încheierii unui acord de cooperare cu Filiala Județeană ARAD a Asociației Comunelor din România pentru organizarea și exercitarea activității de audit public intern;



  4.Proiect de hotarare privind aprobarea Raportului privind stadiul de înscriere a datelor în registrul agricol pentru perioada 01.07.2024-31.12.2024 (trim.III-IV) și a măsurilor privind eficientizarea activitatii de inscriere a datelor in Registrul Agricol;


  5.Proiect de hotarare privind aprobarea Raportului privind activitatea desfasurata de asistentii personali ai  persoanelor cu handicap grav pentru semestrul II al anului 2024;



   6.Proiect de hotarare privind desemnarea a 2 consilieri locali, membri ai Comisiei pentru evaluarea secretarului general al comunei Dieci;


  7.Intrebari și interpelari la adresa executivului, diverse
   Dl președinte de ședință dă citire punctului 1. de pe ordinea de zi Proiectul ordinei de zi a şedinţei  Consiliului local din data de 31.01.2024– inițiator Primar Galea Stefan Petru.
              Din partea dlui primar, în calitate de inițiator, se propune modificarea proiectului ordinii de zi  prin suplimentarea cu câteva  proiecte de hotărâre, după cum urmează : la pct3.Proiect de hotarare privind aprobare proces verbal sedință 13.01.2025, (urmând ca celelalte puncte de pe ordinea de zi să fie renumerotate în consecință), la pct.8.Proiect de hotarare privind aprobarea studiului de fezabilitate, a indicatorilor tehnico – economici inițiali și actualizați și a devizului general actualizat pentru obiectivul de investiții EXTINDERE REȚEA DE ALIMENTARE CU APĂ POTABILĂ ÎN SAT REVETIȘ, COMUNA DIECI, JUDEȚUL ARAD,la pct.9.Proiect de hotarare privind reorganizarea Comisiei de avizare a cererilor de organizare a adunarilor publice,la pct.10. Proiect de hotarare privind aprobarea utilizarii excedentului bugetului local al comunei Dieci rezultat la incheierea exercitiului bugetar al anului 2024 ca sursa de finantare a sectiunii de dezvoltare,  la pct.11.Prezentare Analiza anuală SVSU pe anul 2024, urmând ca la pct.12. să fie Intrebari și interpelari la adresa executivului, diverse
               Dl.secretar general arată că toate proiectele întrunesc condițiile pentru a fi introduse pe ordinea de zi, inclusiv cele propuse pentru suplimentare, fiind comunicate din timp cu comisiile de specialitate și având avizele acestora.

                Proiectul de hotărâre este avizat de către cele 3 comisii de specialitate.

   Nu sunt discuții.

   Dl. preşedinte de şedinţă  supune la vot aprobarea proiectului de hotărâre în forma modificată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 3/2025.

  Se trece la punctul
II.
 
Dl. președinte de ședință dă citire punctului 2. de pe ordinea de zi Proiect de hotarare privind aprobarea procesului verbal a sedintei Consiliului local din data de 23.12.2024.- inițiator Primar Galea Stefan Petru
Proiectul de hotărâre este avizat de către cele 3 comisii de specialitate.

Dl. Pavel Ștefan arată că nu s-a consemnat în procesul verbal al sedinței din 23.12.2024 faptul că studiile au fost achitate în întregime.Dl.secretar general consemnează acest lucru.Nu sunt  alte discuții.
Dl. preşedinte de şedinţă  supune la vot aprobarea proiectului in forma modificată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 4/2025.

  Se trece la punctul
III.
 Dl. președinte de ședință dă citire punctului 3. de pe ordinea de zi Proiect de hotarare privind aprobarea procesului verbal a sedintei Consiliului local din data de 13.01.2025- inițiator Primar Galea Stefan Petru
Proiectul de hotărâre este avizat de către cele 3 comisii de specialitate.

Nu sunt  discuții.
Dl. preşedinte de şedinţă  supune la vot aprobarea proiectului in forma inițiată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 5/2025.
Se trece la punctul
IV.
 
Dl. președinte de ședință dă citire punctului 4. de pe ordinea de zi Proiect de hotarare privind aprobarea încheierii unui acord de cooperare cu Filiala Județeană ARAD a Asociației Comunelor din România pentru organizarea și exercitarea activității de audit public intern- inițiator Primar Galea Stefan Petru
Proiectul de hotărâre este avizat de către cele 3 comisii de specialitate.

Nu sunt  discuții.
Dl. preşedinte de şedinţă  supune la vot aprobarea proiectului in forma inițiată, acesta fiind aprobat cu majoritate de 8 voturi pentru, 1 împotrivă (Stanoievici Filip) de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 6/2025.

  Se trece la punctul
V.
                Dl. președinte de ședință dă citire punctului 5. de pe ordinea de zi Proiect de hotarare privind aprobarea Raportului privind stadiul de înscriere a datelor în registrul agricol pentru perioada 01.07.2024-31.12.2024 (trim.III-IV) și a măsurilor privind eficientizarea activitatii de inscriere a datelor in Registrul Agricol;- inițiator Primar Galea Stefan Petru.
Proiectul de hotărâre este avizat de către cele 3 comisii de specialitate.

Nu sunt  discuții.
Dl. preşedinte de şedinţă  supune la vot aprobarea proiectului in forma inițiată, acesta fiind aprobat cu unanimitate de 9 voturi pentru  de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 7/2025.

  Se trece la punctul
VI.
                Dl. președinte de ședință dă citire punctului 6. de pe ordinea de zi Proiect de hotarare privind aprobarea Raportului privind activitatea desfasurata de asistentii personali ai  persoanelor cu handicap grav pentru semestrul II al anului 2024- inițiator Primar Galea Stefan Petru.
Proiectul de hotărâre este avizat de către cele 3 comisii de specialitate.
Nu sunt  discuții.
Dl. preşedinte de şedinţă  supune la vot aprobarea proiectului in forma inițiată, acesta fiind aprobat cu unanimitate de 9 voturi pentru  de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 8/2025.
  Se trece la punctul
                                                                  VII.
                Dl. președinte de ședință dă citire punctului 7. de pe ordinea de zi Proiect de hotarare privind desemnarea a 2 consilieri locali, membri ai Comisiei pentru evaluarea secretarului general al comunei Dieci - inițiator Primar Galea Stefan Petru.
Proiectul de hotărâre este avizat de către cele 3 comisii de specialitate.

            Mai mulți consilieri ( Bogdan, Galea) îsi declară înteresul și nu participă nici la dezbateri și nici la vot. 
Dl. preşedinte de şedinţă  supune la vot aprobarea proiectului in forma inițiată, acesta fiind aprobat cu unanimitate de 7 voturi pentru  de cei 7 consilieri prezenţi cu drept de vot, din totalul de 9 în funcţie, fiind adoptată HOTĂRÂREA NR. 9/2025.
VIII.
                Dl. președinte de ședință dă citire punctului 8. de pe ordinea de zi Proiect de hotarare privind aprobarea studiului de fezabilitate, a indicatorilor tehnico – economici inițiali și actualizați și a devizului general actualizat pentru obiectivul de investiții EXTINDERE REȚEA DE ALIMENTARE CU APĂ POTABILĂ ÎN SAT REVETIȘ, COMUNA DIECI, JUDEȚUL ARAD- Galea Stefan Petru.
Proiectul de hotărâre este avizat de către cele 3 comisii de specialitate.
Nu sunt  discuții.
Dl. preşedinte de şedinţă  supune la vot aprobarea proiectului in forma inițiată, acesta fiind aprobat cu unanimitate de 9 voturi pentru  de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 10/2025.
.
  Se trece la punctul
                                                                  IX.
                Dl. președinte de ședință dă citire punctului 9. de pe ordinea de zi Proiect de hotarare privind reorganizarea Comisiei de avizare a cererilor de organizare a adunarilor publice. - inițiator Primar Galea Stefan Petru.
Proiectul de hotărâre este avizat de către cele 3 comisii de specialitate.

Nu sunt  discuții.
Dl. preşedinte de şedinţă  supune la vot aprobarea proiectului in forma inițiată, acesta fiind aprobat cu unanimitate de 9 voturi pentru  de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 11/2025.
  Se trece la punctul
                                                                  X.
                Dl. președinte de ședință dă citire punctului 10. de pe ordinea de zi Proiect de hotarare privind aprobarea utilizarii excedentului bugetului local al comunei Dieci rezultat la incheierea exercitiului bugetar al anului 2024 ca sursa de finantare a sectiunii de dezvoltare. - inițiator Primar Galea Stefan Petru.
Proiectul de hotărâre este avizat de către cele 3 comisii de specialitate.

Nu sunt  discuții.
Dl. preşedinte de şedinţă  supune la vot aprobarea proiectului in forma inițiată, acesta fiind aprobat cu majoritate de 8 voturi pentru și 1 împotrivă (Stanoievici Filip) de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 12/2025.

  Se trece la punctul
                                                                  XI.
Intrebari și interpelari la adresa executivului, diverse   
Dl președinte, dă cuvântul consilierilor  prezenti și cetățenilor, în ordinea înscrierii la cuvânt:
În primul rând i se dă cuvântul dlui Mureșan Cristian din partea firmei SC Vegas Woodhouse SRL, societate cu care comuna Dieci are un contract privind cariera de piatră de la Crocna. Acesta arată că a solicitat prezența în fața consiliului, așa cum a făcut și la sedința din 23.12.2024, pentru a discuta despre solicitarea acestuia de prelungire a contractului și despre condițiile în care ar urma această prelungire să fie făcută, aceleași condiții sau cu solicitarea unei suplimentari a suprafeței solicitate pentru a se putea face alt front de lucru.Contractul inițial a expirat pe 15 ianuarie iar din partea primăriei/consiliului local nu s-a făcut nici un demers raportat la solicitarea SC Vegas.Este adevărat că există restanțe la cantitatea de piatră ce trebuia livrată conform asocierii, o parte din aceasta restanță fiind recuperată la sfârșitul anului trecut.Conform clauzelor contractuale ar fi trebuit să livreze 1000 mc de piatră/an  pentru perioada cât cariera este exploatată efectiv.Arată că pentru a putea exploata sunt necesare o serie de documente,  permis de exploatare de la ANRM, acord de mediu, autorizare de la mediu,ș.a.m.d..Nu a avut efectiv decât 2 ani permis  de exploatare, 2 permise cu valabilitate de 1 an, nu are voie să exploateze în perioada în care permisul este expirat sau în procedură de reemitere, este infracțiune, nu avea cum să livreeze cantitatea pentru 4 ani.De aceea a și solicitat suplimentarea suprafeței, să meargă pe două fronturi, cât unul stă pentru avizare/reavizare, să meargă cu celălalt.Din calculele făcute la 2 ani exploatare, 1000 mc= 1600 tone/an , ar mai fi o diferentă de dus 1000 tone , sau dacă se dorește, se poate plăti în bani, 13.000 lei, pe loc, se poate face ordin de plată pentru diferență.Este adevărat că și firma a neglijat comunicarea cu primăria, poate că nu se ajungea aici.De asemenea  nu trebuie să uităm și lucrările făcute de firmă în colaborare cu primăria prin satele comunei. S-a primit o adresă de la primărie referitor la restanțele față de cele stipulate în contract, putem livra piatra sau plăti contravaloarea. Pentru eliberarea permisului de exploatare s-au făcut demersurile din luna iunie anul trecut și acum de 3 zile a venit, trebuie să stăm 6 luni pentru permisul de exploatare. Dl.Cojocaru Georgel , tot din partea firmei SC Vegas Woodhouse SRL, arată că sunt niște pasi premergători pentru a putea cere permisul de exploatare, se face ridicare topo prealabilă, frontul trebuie să fie curat, nu se poate cere permis până nu se termină piatra și frontul curat.Din 4 ani de contract doar pentru 2 ani a existat permis și exploatea efectivă.
Dl. Dobrei Pavel arată că nu se mai poate vorbi despre prelungire contract , acesta fiind expirat ci doar de un nou contract și ar fi nevoie de o solicitare /ofertă din partea firmei.
Dl. Mureșan arată că trebuie să discutăm despre clauzele care urmează să fie întroduse în noul contract.Pentru diferență de doresc bani sau restul de piatră? Dnii consilieri arată că se preferă piatra.Se menține aceeași cantitate de piatră sau alta? Dl.Salcu propune să fie trecut de genul X% din cât s-a exploatat. Dl. Mureșan arată că firma a plătit și redevență 56.530 lei conform legii la primărie, fapt verificabil în documente.În ceea ce privește perioada contractului să fie cel puțin de un an , pe perioada permisului de exploatare déjà emis, si eventual cu posibitate de extindere a suprafeței. Se cere un acord consultativ din partea consilierilor prezenti în sală în vederea încheierii unui  contract în acest sens. Propunerea este aprobată cu 8 voturi pentru de cei 8 consilieri prezenti în sala de consiliu, pentru un nou contract în aceleași condiții ca anteriorul.Dacă nu se face din partea executivului un proiect de hotarăre în acest sens, se va iniția de către consilieri.
Reprezentanții firmei SC Vegas Woodhouse SRL părăsesc ședința.

Din partea cetățenilor prezenți în sală să întreabă  ce se mai întâmplă cu drumul agricol pentru care s-a făcut ședință la Crocna la cămin anul trecut.
Dl.Stanoievici arată că apreciază piatra dusă de cei de la carieră, mai sunt și alte străzi de dus, și dacă se continuă colaboararea, cel puțin o dată pe an să se vină în fața consiliului pentru a se prezenta situația.Apreciază unitatea consilierilor în ceea ce privește treaba cu piatra.S-a rezolvat și cu stația de autobus, sunt probleme însă cu  apa , racordurile nu sunt făcute.Întreabă dacă toată lumea din Dieci care este legată are apometru.Dl viceprimar arată că toată lumea are apometru dar nu toată lumea este preluată de companie, cei care nu au cămin conform, nu au fost preluati, plătesc la primărie.Lucrările din comună , care este situația, din cele terminate sunt recepționate toate ?Pe D.C. este recepție? Dl.viceprimar –capela Dieci nu este recepționată, pe PNDL nu sunt terminate.Invită toți consilierii la o plimbare pe jos până în capătul satului pentru a vedea starea domeniului public, balegă, noroi, piatră rămasă de la lucrările neterminate : ”Ne huiduie lumea!”Clădirea de lângă drum care  este deterioarată de ce nu se face somație? Dalele de beton de la școală trebuie înlocuite.
Dl.Vultur Stelian Vasile – spațiul de la magazine de la Dieci este nefolosit, chiar nu avem nevoie de așa ceva?La Crocna se adună apa unde este surpat drumul.
Dl.Birău Marcu Onoriu arată că ar dori să vadă organigrama și statul de funcții al primăriei, care este personalul și ce atrbutii are.Dl.secretar general precizează că sunt publicate pe site și în monitorul oficial local.
Dl. Pavel Ștefan : mai trebui împrăștiată piatra la Revetiș, este de o lună dusă.În ceea ce privește colectarea gunoiului, să vină la dată fixă și o dată pe săptămână, să fie anunțată lumea dinainte.Către Roșia, la ”ogor” nu se poate intra în țarină cu utilaje mai mari.Solicită prezența dnei contabile în fața consiliului pentru prezentarea bilanțului pe 2024 și a datoriilor.Întreabă dacă s-a achiziționat miniexcavatorul pe proiect și când se vor mai da lemne către populație, există persoane care au solicitat și nu au primit și înainte.În ce stadiu se află lucrările de reabilitare bloc și cămin?
Dl.Galea Adam –poate nu ar fi rău să fie comunicate și membrilor mai noi din consiliu regulamentul de funcționare al consiliului și alte extrase din legislație privind funcționarea consiliului local.
Dl. preşedinte de şedinţă văzând că nu mai sunt şi alte probleme la ordinea de zi, declară închise lucrările şedinţei.

     PREŞEDINTE DE ŞEDINTĂ                                                                  SECRETAR GENERAL 
           Galea Adam Teodor                                                                         Popuța Dărău Ioan Gabriel

